**Ministru kabineta rīkojuma projekta**

**„Par nacionālās koncertzāles projekta īstenošanu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekts „Par nacionālās koncertzāles projekta īstenošanu” (turpmāk – Projekts) mērķis ir noteikt nacionālās koncertzāles novietni Rīgā un noteikt turpmākās darbības nacionālās koncertzāles projekta īstenošanai. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019.gada 7.maija rīkojumu Nr.210) 154.2.punktā minēto uzdevumu „Uzsākt nacionālās koncertzāles projekta īstenošanu” un ņemot vērā Ministru kabineta 2019.gada 5.novembra sēdes protokollēmumā (prot. Nr.51 51.§) „Informatīvais ziņojums „Par nacionālās koncertzāles attīstības projekta izstrādes gaitu un nepieciešamo finansējumu juridisko risinājumu izstrādei” un rīkojuma projekts „Par apropriācijas pārdali”” dotos uzdevumus nacionālās koncertzāles projekta turpmākai īstenošanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā *PricewaterhouseCoopers* 2018.gadā izstrādāto pētījumu „Finanšu un ekonomisko aprēķinu izstrāde Nacionālās koncertzāles projekta īstenošanai Rīgā” un līdzšinējo ārvalstu pieredzi līdzīgu projektu ieviešanā publiskās un privātās partnerības modelī, kā arī Ministru kabineta 2019.gada 5.novembra sēdē izskatīto informatīvo ziņojumu „Par nacionālās koncertzāles attīstības projekta izstrādes gaitu un nepieciešamo finansējumu juridisko risinājumu izstrādei”, vairākkārtēji konstatēts, ka nacionālās koncertzāles projekts būtu jāīsteno uz publiskā partnera īpašumā esoša apbūves gabala, jo projekta īstenošana uz privātpersonai piederoša nekustamā īpašuma zemesgabala satur paaugstināta riska faktorus.  Pēc atkārtotām konsultācijām ar valsts akciju sabiedrību „Valsts nekustamie īpašumi” (turpmāk – VAS VNĪ) Kultūras ministrija ir identificējusi potenciālu novietni nacionālās koncertzāles projekta īstenošanai – VAS VNĪ īpašumā esošu nekustamo īpašumu (nekustamā īpašuma kadastra Nr.0100 010 0042), kas sastāv no zemes vienības (zemes vienības kadastra apzīmējums 0100 010 0042) 1,6734 ha platībā un būves –*administratīvās ēkas* (būves kadastra apzīmējums 0100 010 0042 001) *–* Elizabetes ielā 2, Rīgā.  **Saskaņā ar Nekustamā īpašuma valsts kadastra informācijas sistēmas datiem uz zemes vienības vēl atrodas šādas būves, kas ir uzskatāmas par pagaidu inženierbūvēm, kuru reģistrēšana zemesgrāmatā nav ne finansiāli, ne ekonomiski lietderīga:**  **- būve (būves kadastra apzīmējums 01000100042002) – *sardzes ēka*, kas atrodas VAS VNĪ tiesiskajā valdījumā;**  **- būve (būves kadastra apzīmējums 01000100042004) – *laukums ar cieto segumu*, kas atrodas VAS VNĪ tiesiskajā valdījumā;**  **- būve (būves kadastra apzīmējums 01000100042005) – *pazemes telpa*, kas atrodas VAS VNĪ lietojumā.**  Kultūras ministrijas 2020.gada jūnijā SIA „A+Sh” pasūtītajā minētās teritorijas analīzē starp citām kvalitātēm secināts, ka platība ir nacionālās koncertzāles projektam pietiekama; ir piemērots inženiertīkls un jauda; ir izcila sasniedzamība gan kājām gājējiem, gan sabiedriskā un privātā transporta lietotājiem; ir liels arhitektoniskās izpausmes potenciāls; ir iespēja nekavējoties sākt projekta attīstībai nepieciešamās darbības.  Vienlaikus VAS VNĪ informēja Kultūras ministriju par vēl vienu potenciāli attīstāmu īpašumu, kurš pieguļ Elizabetes ielas 2, Rīgā novietnei – VAS VNĪ īpašumā esošs nekustamais īpašums (nekustamā īpašuma kadastra Nr.0100 010 0099), kas sastāv no zemes vienības (zemes vienības kadastra apzīmējums 0100 010 0099) 0,1840 ha platībā un būves – *skolas* (būves kadastra apzīmējums 0100 010 0099 001)– Kronvalda bulvārī 6, Rīgā.  Saskaņā ar Nekustamā īpašuma valsts kadastra informācijas sistēmas datiem uz zemes vienības vēl atrodas šādas būves:  - būve (būves kadastra apzīmējums 0100 010 0099 002) – *mūra žogs*, kas atrodas VAS VNĪ tiesiskajā valdījumā;  - būve (būves kadastra apzīmējums 0100 010 0099 003 – *asfaltēts laukums*, kas atrodas VAS VNĪ tiesiskajā valdījumā.  VAS VNĪ ieskatā abus iepriekš minētos īpašumus ir iespējams izmantot nacionālas nozīmes kultūras objekta – nacionālās koncertzāles izbūves projekta vajadzībām, ja Ministru kabinets un VAS VNĪ akcionārs (Finanšu ministrija) atbalsta šādu lēmumu. Tā kā nekustamā īpašuma Elizabetes ielā 2, Rīgā, demontāžas un turpmākās nacionālās koncertzāles projekta attīstības scenārijos plānots izmantot valsts budžeta līdzekļus, ja Ministru kabinetā tiks pieņemts lēmums par nacionālās koncertzāles projekta tālāku virzību, tad VAS VNĪ pamatkapitālā iekļautā nekustamā īpašuma vietā Elizabetes ielā 2, Rīgā, kura ieguldīšanas pamatkapitālā vērtība ir 3 560 377 *euro* (atlikusī vērtība uz 31.05.2020 ir 7 071 464 *euro*) un nekustamā īpašuma Kronvalda bulvārī 6, Rīgā, ar pamatkapitālā ieguldīto vērtību 3 272 605 *euro* (atlikusī vērtība uz 31.05.2020. ir 1 490 467 *euro*) normatīvos aktos noteiktā kārtībā ir risināms jautājums par nacionālās koncertzāles projekta īstenošanai nepieciešamo nekustamo īpašumu izslēgšanu no VAS VNĪ pamatkapitāla, aizstājot to ar citiem līdzvērtīgiem valsts nekustamajiem īpašumiem.  Nacionālā kultūras mantojuma pārvalde ir sniegusi Kultūras ministrijai viedokli, ka esošā administratīvā ēka Elizabetes 2, Rīgā, neatbilst Rīgas centra bulvāru ansambļa pilsētbūvnieciskajai struktūrai, deformē apstādījumu sistēmas telpisko integritāti un ir neiederīga vides kontekstā un mērogā. Vienīgais iemesls jaunas apbūves izvietošanai Komunistiskās partijas Centrālās komitejas ēkas vietā būtu visai sabiedrībai nozīmīga – simboliska kultūras būve, kuras apjoms nedrīkst pārsniegt esošās apbūves vizuāli uztveramo apjomu. Attaisnojums jaunas būves izvietošanai būtu jaunradītā objekta īpašas arhitektūras kvalitātes ikoniska nozīme.  VAS VNĪ informējusi Kultūras ministriju, ka nepilnu divu gadu laikā pēc konceptuālā lēmuma pieņemšanas par Ekonomikas ministrijas un tās padotības iestāžu un kapitālsabiedrību izvietošanu nekustamajā īpašumā Elizabetes ielā 2, Rīgā, joprojām ir neskaidrība par turpmāko attīstības projekta īstenošanas nepieciešamību šajā nekustamajā īpašumā un faktiski nav izdevies uzsākt šī attīstības projekta īstenošanu. Lai nacionālās koncertzāles projekta īstenošanai varētu piesaistīt nekustamo īpašumu Elizabetes ielā 2, Rīgā, nepieciešams veikt grozījumus Ministru kabineta 2018.gada 14.augusta rīkojumā Nr.388 „Par konceptuālo ziņojumu „Par Ekonomikas ministrijas lietojumā esošās ēkas kritisko stāvokli un turpmāko rīcību un Ekonomikas ministrijas un tās padotībā esošo iestāžu un kapitālsabiedrību atrašanās vietu”, precizējot konceptuālajā ziņojumā ietverto 3.risinājumu par Ekonomikas ministrijas iestāžu izvietošanu vienotā nekustamajā īpašumā, atļaujot piesaistīt privāto nekustamo īpašumu attīstītājus atbilstošu nomas objektu piedāvājumu atlasei saskaņā ar attiecināmajām procedūrām.  Ņemot vērā minēto, Projekts paredz:   1. noteikt, ka nacionālās koncertzāles projekta īstenošanai tiek piesaistīti šādi nekustamie īpašumi – nekustamais īpašums (nekustamā īpašuma kadastra Nr.0100 010 0042) – zemes vienība (zemes vienības kadastra apzīmējums 0100 010 0042) 1,6734 ha platībā un būve (būves kadastra apzīmējums 01000100042001) – Elizabetes ielā 2, Rīgā un nekustamais īpašums (nekustamā īpašuma kadastra Nr.0100 010 0099) – zemes vienība (zemes vienības kadastra apzīmējums 0100 010 0099) 0,1840 ha platībā un būve (būves kadastra apzīmējumi 0100 010 0099 001) – Kronvalda bulvārī 6, Rīgā; 2. uzdot Finanšu ministrijai kā VAS VNĪ kapitāla daļu turētājai izslēgt no kapitālsabiedrības pamatkapitāla šā rīkojuma 1.punktā minētos nekustamos īpašumus, reģistrēt tos uz valsts vārda Finanšu ministrijas personā, vienlaikus risinot jautājumu par līdzvērtīgu nekustamo īpašumu ieguldīšanu kapitālsabiedrības pamatkapitālā; 3. uzdot Kultūras ministrijai sadarbībā ar Finanšu ministriju (VAS VNĪ) nodrošināt turpmākās darbības nacionālās koncertzāles projekta īstenošanai, tai skaitā: 4. izvērtēt Rīgas pilsētas pašvaldības īpašumā esošā nekustamā īpašuma (nekustamā īpašuma kadastra Nr.0100 010 0124), kas sastāv no zemes vienības (zemes vienības kadastra apzīmējums 0100 010 0124) 0,2711 ha platībā un būves (būves kadastra apzīmējums 0100 010 0124 002) – Elizabetes ielā 2k-1, Rīgā, atsavināšanas nepieciešamību nacionālās koncertzāles projekta vajadzībām, veikt nacionālās koncertzāles projekta īstenošanai nepieciešamo zemesgabalu apvienošanu un nodošanu valsts īpašumā; 5. nodrošināt finanšu un ekonomisko aprēķinu izstrādi nacionālās koncertzāles projektam (ietilpība līdz 1 400 sēdvietām), tai skaitā paredzot izvērtējumu no komercdarbības atbalsta viedokļa, konkurences neitralitātes un tirgus nepilnības viedokļa; 6. veikt nekustamā īpašuma (nekustamā īpašuma kadastra Nr.0100 010 0042) – Elizabetes ielā 2, Rīgā, sastāvā esošās būves demontāžas plānošanas, projektēšanas un demontāžas darbu īstenošanu; 7. veikt darbības, lai nodrošinātu starptautiska metu konkursa izsludināšanu; 8. uzdot Kultūras ministrijai sadarbībā ar Finanšu ministriju (VAS VNĪ) sagatavot un kultūras ministram līdz 2021.gada 31.decembrim iesniegt noteiktā kārtībā Ministru kabinetā informatīvo ziņojumu par nacionālās koncertzāles projekta īstenošanas gaitu.   Kultūras ministrijai, konsultējoties ar Latvijas Arhitektu savienību, tās ieskatā būtu rīkojams augstas kvalitātes un labi sagatavots starptautisks arhitektūras ideju un projektu konkurss divās kārtās, kas atbilstu Latvijas Arhitektu savienības konkursu rīkošanas labās prakses vadlīnijām un Eiropas Arhitektu padomes un Starptautiskās Arhitektu savienības rekomendācijām. Arhitektūras ideju un metu konkursi ir viens no efektīvākajiem veidiem, kā panākt izcilu sniegumu būvniecībā, vienlaikus ievērojot sabiedrības intereses. Metu konkursa mērķis ir iegūt arhitektoniski un funkcionāli pārdomātu, projektēšanas programmā ietvertajām prasībām atbilstošu, ekonomiski pamatotu metu koncertzāles un tās teritorijas attīstības vīziju. Konkursa priekšmets – apbūves iecere, kas attēlo kompleksu koncertzāles un tai nepieciešamās teritorijas perspektīvo attīstību. Apbūves iecerēm ir jāietver arhitektoniskie un funkcionālie koncertzāles risinājumi un teritorijas kopējā ģenerālplāna attīstības priekšlikumi ar teritorijas labiekārtojumu. Apbūves ieceres metus tālāk izmantos par pamatu attiecīgā būvprojekta izstrādei. Konkursa laika nogrieznis 13 – 16 mēneši. Konkursa izmaksas: divu etapu metu konkursa organizēšanas kopējais budžets, atkarībā no katras konkursa kārtas balvu fonda apmēriem varētu sastādīt 243 724,25‬ *euro* (ar PVN). Balvu fonds aprēķināts, ņemot vērā līdzvērtīgu starptautisku metu konkursu aktuālo pieredzi, piemēram, Rail Baltica Dzelzceļa tilta un Rīgas multimodālā centra ieceres metu konkursa balvu fonds 150 000 *euro* apmērā un Tamperes Mākslas muzeja paplašinājuma projekta, Somijā, metu konkursa balvu fonds 175 000 *euro* apmērā.  Administratīvās ēkas Elizabetes ielā 2, Rīgā, nojaukšanas projekta un metu konkursa projekta vadības administratīvās vadības izmaksas – 74 707,82 *euro* (ar PVN). |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nacionālās koncertzāles projekts ir nacionālas nozīmes kultūras objekts un ietekmēs sabiedrību kopumā, sniedzot kvalitatīvu kultūras pakalpojumu. Nacionālās koncertzāles projekta īstenošana stiprinās Rīgas kā Baltijas reģiona kultūras metropoles potenciālu, aktivizējot vietējo un starptautisko tūrismu, estētisko vidi un kultūras piedāvājumu. |
| 2. | Tiesiskā regulējuma ietekme uz tautsaimniecību un administratīvo slogu | Nacionālās koncertzāles projekta īstenošana iekļaujas tautsaimniecības stiprināšanas iniciatīvās, aktivizējot būvniecības nozari. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  | | --- | --- | --- | --- | --- | --- | --- | --- | | **III. Tiesību akta projekta ietekme uz valsts budžetu un pašvaldību budžetiem** | | | | | | | | | Rādītāji | 2020.gads | | Turpmākie trīs gadi (*euro*) | | | | | | 2021. | | 2022. | | 2023. | | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam | | 1 | 2 | 3 | 4 | 5 | 6 | 7 | 8 | | 1. Budžeta ieņēmumi | 0 | 0 | 0 | 0 | 0 | 0 | 0 | | 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 | | 1.2. valsts speciālais budžets | 0 | 0 | 0 | 0 | 0 | 0 | 0 | | 1.3. pašvaldību budžets | 0 | 0 | 0 | 0 | 0 | 0 | 0 | | 2. Budžeta izdevumi | 0 | 0 | 0 | 7 000 000 | 0 | 0 | 0 | | 2.1. valsts pamatbudžets | 0 | 0 | 0 | 7 000 000 | 0 | 0 | 0 | | 2.2. valsts speciālais budžets | 0 | 0 | 0 | 0 | 0 | 0 | 0 | | 2.3. pašvaldību budžets | 0 | 0 | 0 | 0 | 0 | 0 | 0 | | 3. Finansiālā ietekme | 0 | 0 | 0 | -7 000 000 | 0 | 0 | 0 | | 3.1. valsts pamatbudžets | 0 | 0 | 0 | -7 000 000 | 0 | 0 | 0 | | 3.2. speciālais budžets | 0 | 0 | 0 | 0 | 0 | 0 | 0 | | 3.3. pašvaldību budžets | 0 | 0 | 0 | 0 | 0 | 0 | 0 | | 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | +7 000 000 | 0 | 0 | 0 | | 5. Precizēta finansiālā ietekme | X | 0 | X | 0 | X | 0 | 0 | | 5.1. valsts pamatbudžets | 0 | 0 | 0 | 0 | | 5.2. speciālais budžets | 0 | 0 | 0 | 0 | | 5.3. pašvaldību budžets | 0 | 0 | 0 | 0 | | 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nacionālās koncertzāles projekta īstenošanai 2021.gadā plānots finansējums 7 000 000 *euro* (ar PVN), tai skaitā:   * 1. ēkas Elizabetes ielā 2, Rīgā, nojaukšanas būvdarbu būvprojekta izstrādes un ekspertīzes izmaksas – 188 760 *euro* (ar PVN);   2. ēkas Elizabetes ielā 2, Rīgā, nojaukšanas būvdarbu izmaksas, tai skaitā ar būvniecību saistītās pakalpojumu izmaksas (autoruzraudzība, būvuzraudzība) – 3 297 685,60 *euro* (ar PVN);   3. nekustamā īpašuma Elizabetes ielā 2, Rīgā, nekustamā īpašuma nodoklis par zemi – 114 861 *euro*;   4. divu etapu metu konkursa organizēšanas izmaksas – 243 724,25 *euro* (ar PVN);   5. nacionālās koncertzāles projekta vadības administratīvās vadības izmaksas – 74 707,82 *euro* (ar PVN);   6. nacionālās koncertzāles projekta detālplānojuma izstrādes izmaksas – 200 000 *euro* (ar PVN);   7. nacionālās koncertzāles projekta finanšu un ekonomisko aprēķinu un juridisko risinājumu izstrādes izmaksas – 500 000 *euro* (ar PVN);   8. nacionālās koncertzāles būvprojekta izstrādes uzsākšanas izmaksas – 2 380 261,33 *euro* (ar PVN).   2020.gadā plānoti sagatavošanās darbi nacionālās koncertzāles projekta īstenošanai un, ja to laikā radīsies izdevumi, tad tie tiks segti no Kultūras ministrijai esošajiem valsts budžeta līdzekļiem. | | | | | | | | 6.1. detalizēts ieņēmumu aprēķins | | 6.2. detalizēts izdevumu aprēķins | | 7. Amata vietu skaita izmaiņas | Projekts šo jomu neskar. | | | | | | | | 8. Cita informācija | Kultūras ministrija saskaņā ar Ministru kabineta 2020.gada 2.jūnija sēdes protokollēmuma (prot. Nr.38 49.§) „Informatīvais ziņojums „Par pasākumiem Covid-19 krīzes pārvarēšanai un ekonomikas atlabšanai”” 7.punktu par minētajiem pasākumiem iesniegs prioritāro pasākumu kartiņu. | | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts tiek virzīts izskatīšanai Ministru kabinetā vienlaikus ar Kultūras ministrijas sagatavoto informatīvo ziņojumu „Par nacionālās koncertzāles projekta īstenošanas gaitu un turpmāko virzību”. |
| 2. | Atbildīgā institūcija | Kultūras ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Plānots sabiedrību iepazīstināt ar nacionālās koncertzāles starptautiskā metu konkursa aktivitātēm un rezultātiem, kā arī veidot sabiedrībai pieejamu iesniegto projektu izstādi. |
| 2. | Sabiedrības līdzdalība projekta izstrādē | 2019.gada pirmajā pusgadā Kultūras ministrija organizēja plašas publiskās diskusijas, kurās iesaistījās arhitekti, pilsētplānotāji, mūziķi, kultūras nozares eksperti un amatpersonas, par 9 iespējamām nacionālās koncertzāles novietojuma vietām Rīgas pilsētas centrā un atsevišķās teritorijās ārpus tās. Tika apspriestas valsts, pašvaldības un arī privātpersonu īpašumā esošas novietnes ar minimāliem apgrūtinājumiem. |
| 3. | Sabiedrības līdzdalības rezultāti | 2019.gada 28.jūnijā Kultūras ministrija iepazīstināja politisko partiju pārstāvjus ar ekspertu diskusiju rezultātiem un koncertzāles novietņu analīzi. Neviena no 9 iespējamām nacionālās koncertzāles novietnēm neguva pārliecinošu atbalstu. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Finanšu ministrija, VAS VNĪ. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

 Vīza: Valsts sekretāre D.Vilsone

Kalnakārkle 67330220

[Elina.Kalnakarkle@km.gov.lv](mailto:Elina.Kalnakarkle@km.gov.lv)